U-I-282/07
Natisni
Opravilna št.:
U-I-282/07
Datum odločitve:
19. 2. 2009
ECLI:
ECLI:SI:USRS:2009:U.I.282.07
Akt:
Zakon o varnosti cestnega prometa (Uradni list RS, št. 56/08 – ur. p. b.) (ZVCP), 233. čl.
Izrek:
Pobuda za začetek postopka za oceno ustavnosti in zakonitosti 233. člena Zakona o varnosti cestnega prometa (Uradni list RS, št. 56/08 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Rok Černac, Koper
Datum vloge:
2. 11. 2007
Vrsta odločitve:
sklep
Vrsta rešitve:
zavrženje
Dokument:
US28602
Dokument v PDF obliki:
U-I-282-07.pdf
76 KB
Prenesite datoteko
U-I-282/07-4
19. 2. 2009
SKLEP
Ustavno sodišče je v postopku za preizkus pobude Roka Černaca, Koper, na seji 19. februarja 2009
sklenilo:
Pobuda za začetek postopka za oceno ustavnosti in zakonitosti 233. člena Zakona o varnosti cestnega prometa (Uradni list RS, št. 56/08 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeno določbo Zakona o varnosti cestnega prometa (ZVCP-1). Smiselno zatrjuje, da je v neskladju z 2. in s 23. členom Ustave. Navaja, da izpodbijana določba neposredno posega v njegove pravice. Pobudi prilaga sklep Višjega sodišča v Kopru in sklep Okrajnega sodišča v Piranu.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo. V delu, v katerem pobudnik predlaga, naj Ustavno sodišče oceni zakonitost izpodbijane določbe, pa Ustavno sodišče pripominja, da zakonitosti zakonov same po sebi ni mogoče ocenjevati.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik